Formålet med lovforslaget er at give danske virksomheder mulighed for at opbevare regnskabsmateriale i elektronisk form i udlandet uden forudgående ansøgning om dispensation og afskaffe den nuværende dispensationsordning.

Forslaget indeholder endvidere mulighed for, at offentlige myndigheder, som har ret til at kræve indsigt i virksomhedens regnskabsmateriale, kan få elektronisk regnskabsmateriale udleveret eller tilsendt elektronisk.